تونسین دئوریک پرزیدنتی زین‌العابدین بن علی، معالجه گؤردویو خسته‌خانادا حیاتینی ایتیردی.
بن علی‌نین وکیلی منیر بن صالحه، سوسیال مئدیا اوزرین‌دن وئردیگی آچیقلامادا، موکیلینین، سعودی عربیستانین جده شهرین‌ده، معالیجه آلدیغی خسته‌خانادا حیاتینی ایتیردیگینی بیلدیردی.
بن صالحه، اؤتن هفته وئردیگی آچیقلامادا، بن علی‌نین، ساغلیق پروبلئملری سببیله خسته‌خانایا قالدیریلدیغینی و ساغلیق دورومونون پیس اولدوغونو بیلدیرمیشدی.
باسقیچی و مالی فساد ایله آنیلان بیر دؤورون باش آکتورو بن علی‌نین، گئچه‌ن هفته خسته‌خانایا قالدیریلماسینین آردین‌دان جنازه‌سینین تونسه آپاریلیب آپاریلمایاجاغی دارتیشیلمیشدی.
تونسین ۸۳ یاش‌لی اسکی پرزیدنتی زین‌العابدین بن علی، دئوریمین ائدیلدیگی ۱۴ ژانویه ۲۰۱۱دن بو یانا سعودی عربیستان‌دا یاشاییردی.
